**EXAMEN PENTRU OBŢINEREA TITLULUI DE MEDIC SPECIALIST, MEDIC DENTIST SPECIALIST ŞI FARMACIST SPECIALIST**

**SESIUNEA 17 aprilie – 17 mai 2024**

Ministerul Sănătăţii organizează **în perioada 17 aprilie – 17 mai 2024** sesiune de examen pentru obţinerea titlului de medic, medic stomatolog sau farmacist specialist, pentru medicii, medicii stomatologi şi farmaciştii care finalizează pregătirea în rezidențiat până la data de 17.10.2024.

Înscrierile candidaților în această sesiune de examen, se vor efectua **în perioada 27 februarie -12 martie 2024, inclusiv,** astfel:

1. Înscrierile pentru :
2. medicii, medicii stomatologi şi farmaciştii rezidenţi din reţeaua de asistenţă medicală și care vor finaliza integral pregătirea până la data de 17.10.2024;
3. medicii, medicii stomatologi şi farmaciştii rezidenți/specialiști/primari, care au efectuat pregătirea în a doua/a treia specialitate, prin promovarea unui nou concurs rezidențiat și care vor finaliza integral pregătirea până la data de 17.10.2024;
4. medicii, medicii stomatologi și farmaciștii specialiști sau primari care au efectuat pregătirea în vederea obținerii celei de-a doua specialități, prin depunere de dosar pe baza primei specialități obținute.

se fac prin Direcţiile de sănătate publică judeţene și a municipiului București, din centrele universitare **unde se solicită susținerea examenului și în care s-au efectuat minimum 6 luni de pregătire din modulul de bază**, **conform prevederilor OG 18/2009,** sau prin Direcțiile medicale ale ministerele cu reţea sanitară proprie pentru angajații acestor ministere.

Candidații, pot depune personal dosarele de înscriere la sediul acestor instituții, în perioada cuprinsă între **27 februarie -12 martie 2024, inclusiv,** sau le pot trimite prin servicii poștale, pe proprie răspundere, având dovada expedierii dosarelor în termenul menționat. Instituțiile care vor efectua înscrierile vor afișa programul de preluare a dosarelor.

1. Înscrierile pentru:
   1. cadrele didactice şi de cercetare ştiinţifică medicală,
   2. candidații, care au efectuat specializare prin Ministerul Educaţiei,

se fac prin Direcția politici de resurse umane în sănătate a Ministerului Sănătății, din str. B-dul Nicolae Bălcescu, nr. 17-19, sector 1, Bucureşti, în perioada cuprinsă între **în perioada 27 februarie -12 martie 2024, inclusiv** .

Candidații pot trimite dosarele de examen prin servicii poștale, în aceeși perioadă **27 februarie -12 martie 2024, inclusiv**, având dovada expedierii dosarelor în termenul menționat, sau pot depune personal dosarele de înscriere, în B-dul Nicolae Bălcescu nr.17-19, sector 1, București.

Candidații, pot depune personal dosarele de înscriere sau le pot trimite prin servicii poștale, pe proprie răspundere, având dovada expedierii dosarelor în termenul menționat, la sediul Direcției de Sănătate Publică Județeană Constanța, aleea Lăcrămioarei nr.1, în perioada **27 februarie -12 martie 2024, inclusiv,** conform programului:

**Luni - Joi- 9.30-14.30; Vineri 9.30 - 13.00.**